open-index/open-wikipedia-markdown huggingface dataset:
דעת מקרא

שמאל|ממוזער|170px|
**דעת מקרא** הוא מפעל פרשנות אורתודוקסי-מודרני לתנ"ך, בן 30 כרכים. ייחודו של הפירוש הוא שילוב בין פרשנות מסורתית ובין ממצאי המחקר התנ"כי המודרני התואמים לה, והגשתם לקורא בבהירות רבה.

## מבנה הפירוש
* **הנוסח:** מבוסס על כתר ארם צובא, כתב יד שמיוחס לאהרן בן אשר, והרמב"ם סמך עליו בספרו. מוגה על פי כתבי יד עתיקים אחרים ככל הניתן.
* **גוף הפירוש:** פירוש מנוקד המפרש את הפסוק בצורה פשוטה, כולל ביאור מילים קשות, שמות מקומות ומקורן. הפירוש מסתמך רבות על ידיעות חדשות בגאוגרפיה וארכאולוגיה של ארץ ישראל. הפירוש כולל גם הערות הבאות להוכיח את הנאמר, להרחיבו, או להביא פירושים חלופיים.
* **פתיחה וסיום:** כל ספר מחולק ליחידות משנה, לפני ואחרי כל יחידת משנה מוצגים חלוקת היחידה, סגנונה הספרותי, והסבר כולל שלה.
* **מבואות לספרים:** בתחילת כל ספר יש מבוא כללי שכולל התייחסות לזמן חיבורו של הספר, הרקע ההיסטורי שלו, הקבלות בינו ובין ספרי מקרא אחרים, מאפייניו הלשוניים, דמויות המופיעות בו ועוד.

## דרך הפירוש
דרך הפירוש שאבה השראה מגישתו של רשב"ם בפירושו: "וגם רבנו שלמה אבי אמי מאיר עיני גולה שפירש תורה נביאים וכתובים נתן לב לפרש פשוטו של מקרא... והודה לי שאילו היה לו פנאי היה צריך לעשות פרושים אחרים לפי הפשטות המתחדשים בכל יום". מפרשי "דעת מקרא" שאפו לפרש את המקרא כפשוטו והתייחסו בפירושם לגילויים המדעיים בנושאי גאוגרפיה, ארכאולוגיה של ארץ ישראל, בוטניקה, זואולוגיה ועוד.

בפירוש זה, המפרש את המקרא באופן מסורתי, כמעט ללא ביקורת הנוסח ומתוך אמונה בקדושת הכתובים, אך מסתייע בממצאי המחקר המודרני, יש פולמוס סמוי עם ביקורת המקרא, ללא התמודדות ישירה עם דעותיהם ושאלותיהם של החוקרים השייכים לאסכולה זו, אך תוך פירוש אשר מנסה לתת מענה לבעיות. דרך התמודדות זו שונה מזו של רבי דוד צבי הופמן, אשר התפלמס באופן ישיר עם אנשי ה"ביקורת" וניסה לקרוא תיגר על עצם מדעיותן של מסקנותיהם, והיא שונה אף מדרכו של הרב מרדכי ברויאר, אשר קיבל הרבה מממצאי ביקורת המקרא בתחום הניתוח הספרותי אך פירש ממצאים אלה מתוך אמונה בקדושת המקרא.

## אטלס דעת מקרא
**אטלס דעת מקרא** הוא חיבור של אוסף ערכים ותמונות גאוגרפיים-היסטוריים מתקופת המקרא, בעריכת יהודה קיל ויהודה אליצור.

## אנשי המערכת
בראש הפרויקט עמד יהודה קיל, איש החינוך הממלכתי דתי, שאף כתב פירוש לכמה ספרים. על תפקיד זה הוענק לו פרס ישראל במדעי היהדות לשנת תשנ"ב.

בכתיבת הפירוש לספרי המקרא השתתפו המומחים: פרופ' יהודה אליצור, פרופ' פיבל מלצר, עמוס חכם (הזוכה הראשון בחידון התנ"ך), פרופ' מרדכי זר-כבוד, פרופ' אהרן מירסקי ואחרים (ראה פירוט להלן). את מפעל הפרשנות ליוו מומחים נוספים בתחומם: הרב מרדכי ברויאר היה אחראי על קביעת נוסח ספרי המקרא, פרופ' יהודה פליקס ייעץ בתחומי הבוטניקה והזואולוגיה, והרב שאול ישראלי ייעץ מן ההיבט ההלכתי.

שני הכרכים הראשונים של פירוש "דעת מקרא" יצאו לאור בשנת תש"ל: ספר יהושע פורש על ידי יהודה קיל, וספר איוב פורש על ידי עמוס חכם.

### כותבי הפירושים לספרי המקרא

## לקריאה נוספת
* 
* אריה סטריקובסקי (עורך), **דעת מקרא - דף לתרבות יהודית 256**, הוצאת משרד החינוך - האגף לתרבות תורנית, אדר ה'תשס"ב.
* יהודה קיל, **לגמרו של המפעל הפרשני דעת מקרא**, אלון שבות, תשס"ג.
* מאיר בר-אילן, ביקורת על גרסת התקליטור.
* .

## קישורים חיצוניים

* 

## הערות שוליים

*
קטגוריה:פירושי התנ"ך
קטגוריה:מהדורות של התנ"ך
קטגוריה:התנ"ך בישראל
קטגוריה:יהדות אורתודוקסית
קטגוריה:ספרי מוסד הרב קוק
קטגוריה:חיבורים בחקר המקרא
חופמאים

[ממוזער|אפרוח של [יקנה אפריקאית.]]
**חוֹפָמָאִים** (שם מדעי: Charadriiformes) היא סדרה של עופות ימיים במחלקת העופות שהמינים הכלולים בה חיים בדרך כלל בנופי מים.
## מאפיינים
בסדרת החופמאים 83 סוגי עופות השייכים ל-18 משפחות המקובצות בשש תת-סדרות. בישראל יש 11 משפחות, 33 סוגים ובהם 103 מינים.

המשותף לבני הסדרה הוא המבנה האנטומי של חלקים מסוימים בגולגולת, כמו: עצמות החך, הצוואר וחלק ממיתרי הקול. נוצותיהם צפופות ומתאימות לחיים בסביבת מים. רובם ניזונים מהחי עם תוספת מן הצומח. תוחלת חייהם גבוהה יחסית לעופות אחרים בגודלם ומגיעה אצל חלקם אף ל-40 שנה. הסדרה החלה להתפתח לפני כ-70 מיליון שנה.

הגדול בבני סדרה זו הוא שחף ימי (*Larus marinus*), שמוטת כנפיו 145–165 ס"מ ומשקלו עד 1.5–2 ק"ג. השני, קרוב אליו מאוד בממדיו, הוא  חמסן חום. הקטנה ביותר בסדרה היא חופית זעירה (*Calidris minutilla*) שמשקלה 23–37 גרם.

מרבית החופמאים דוגרים על סלעים או על הקרקע. השחפים והשחפיות מתרבים במושבות גדולות וצפופות. החופמאים והאלקות מקננים בזוגות או במושבות דלילות. החופמאים מקיימים מחזור קינון אחד בלבד בשנה ומטילים בו 1–4 ביצים. צאצאי החופמאים הם אפרוחים פקוחי עיניים המכוסים בפלומה צפופה. רוב האפרוחים עצמאיים וניזונים בכוחות עצמם מיד לאחר בקיעתם.
בין החופמאים נמצאו ציפורים נדירות אשר הגיעו לגיל מופלג, יחסית, לעופות אחרים.

### סוגי מקורים שונים אצל החופמאים

Puffin showing off (9386903752).jpg|מקור מעוגל של תוכי ים אטלנטי - אוכל דגים
Gull portrait ca usa.jpg|מקור מאונקל של שחף מערבי - אוכל-כול
Recurvirostra avosetta(tennouji zoo).jpg|מקור מעוקל כלפי מעלה של סייפן עקוד - אוכל חסרי חוליות בבוץ
Curlew - natures pics.jpg|מקור מוטה מטה של חרמשון ארך- מקור
Haematopus ostralegus He.jpg|מקור ארוך וחזק של שלצדף החוף - אוכל צדפות
Black Skimmer RWD2015.jpg|מקור ארוך ועבה של גזרן אמריקני המועיל לציד דגים


## מיון
*תת-סדרה Scolopaci
** משפחה חרטומניים (Scolopacidae)
*תת-סדרה *Thinocori*
** משפחה מקוריתיים (Rostratulidae)
** משפחה יקניים (Jacanidae)
** משפחה חופמי זרעים (Thinocoridae)
** משפחה פדיונומיים (Pedionomidae) - בה סוג ומין יחיד חופמי שדות (*Pedionomus torquatus*)
*תת-סדרה שחפאיים (Lari)
** משפחה שחפיים (Laridae)
** משפחה גזרניים (Rynchopidae)
** משפחה שחפיתיים (Sternidae)
** משפחה אלקיים (Alcidae)
** משפחה חמסניים (Stercorariidae)
** משפחה שדמתיים (Glareolidae)
** משפחה תנינניים (Pluvianidae) - בה סוג ומין יחיד תנינן מצרי (*Pluvianus aegyptius*)
** משפחה דרומסיים (Dromadidae) - בה סוג ומין יחיד דרומס עקוד (*Dromas ardeola*)
*תת-סדרה Turnici
** משפחה טורניקיים (Turnicidae)
*תת-סדרה Chionidi
** משפחה כרווניים (Burhinidae)
** משפחה כיאוניסיים (Chionididae)
** משפחה חופמי-מגלן (Pluvianellidae) - בה סוג ומין יחיד חופמי מגלני (*Pluvianellus socialis*)
*תת-סדרה *Charadrii*
** משפחה אבידתיים (Ibidorhynchidae) - בה סוג ומין יחיד איבידית (*Ibidorhyncha struthersii*)
** משפחה סייפניים (Recurvirostridae)
** משפחה שלצדפיים (Haematopodidae)
** משפחה חופמיים (Charadriidae)

## קישורים חיצוניים

* 
* מגדיר חופמאים בישראל באתר תצפית לעולם הטבע
* חופמאים - אנציקלופדיית אביב

## הערות שוליים

*
קטגוריה:בעלי חיים שתוארו ב-1867
קטגוריה:טקסונים שתוארו בידי תומאס הנרי האקסלי
מועצה מקומית

בישראל, **מועצה מקומית** היא רשות מקומית בעלת אופי עירוני בדרך כלל, שמספר התושבים המתגוררים ביישוב עליה היא אחראית, קטן מכדי להכריז עליה כעל עירייה.

חלק מן המועצות המקומיות החלו כיישוב כפרי במועצה אזורית, אך מספר תושביהן גדל עד שהוחלט להכריז עליהן כרשות עצמאית.

נכון לשנת 2025 ישנן בישראל 121 מועצות מקומיות. בהן מתגוררים כ-13.6% מהישראלים.

החוק המסדיר את פעולת המועצות המקומיות הוא פקודת המועצות המקומיות.

הסמכות להכריז על מועצה מקומית כעל עירייה נתונה בידי שר הפנים, והוא מתחשב בעניין זה גם ברצון התושבים. רמת השרון, למשל, נשארה במעמד של מועצה מקומית שנים רבות לאחר שהייתה ראויה למעמד של עירייה. גם פרדס חנה-כרכור, מבשרת ציון, גדרה, גן יבנה וזכרון יעקב נשארו במעמד של מועצה מקומית ולא הוכרזו כעיר על אף שהן מונות למעלה מ-20,000 תושבים, כדי לשמר להן את התדמית של מושבה קטנה.

בראשית ימי המדינה הוקמו מועצות מקומיות למושבות, גם כאשר הן היו קטנות. עם השנים הוחלט שלא להקים מועצות מקומיות קטנות חדשות. חלק מהמועצות הקטנות, כמו מנחמיה, כנרת ושבי ציון, הוכללו במועצות אזוריות סמוכות. אחרות, כמו גבעת עדה אוחדו עם מועצות מקומיות סמוכות. המועצות מטולה, מגדל ויסוד המעלה נותרו כמעמד של מועצה מקומית למרות מספר תושביהן הקטן.

## רשימה

## ראו גם
* המנהלת המוניציפלית חברון
* חבר מועצה

## קישורים חיצוניים

* תזכיר חוק שמבטל את המועצות המקומיות ומקים במקומן עיריות

## הערות שוליים

*
קטגוריה:שלטון מקומי בישראל
קטגוריה:צורות התיישבות בישראל
יסעוראים

**יסעוראים** (שם מדעי: Procellariiformes), סדרה של עופות ימיים במחלקת העופות. שמם ניתן להם משום שאינם נרתעים ממזג אוויר סוער. הסדרה מונה כמאה מינים.
## מאפיינים
אורכם של היסעוראים נע מ-15 ס"מ עד 115 ס"מ. הגדול במינים אלה הוא אלבטרוס נודד (*Diomedea exulans*) שהוא בעל מוטת הכנפיים הגדולה ביותר בעולם ואורכה עד , כשמשקלו עד 15 ק"ג. דומה לו בגודלו הוא אלבטרוס מלכותי. הקטן ביותר הוא יסעורון קטן (*Halocyptena microsoma*) ששוקל עד 20 גרם.

היסעוראים חיים בסביבת ימית, בה הם מצויים בכל ימות השנה מלבד מאשר בעונת הקינון. לבני הסדרה יש חוש ריח מפותח, תכונה נדירה אצל העופות, המסייע להם באיתור טרף ושדות ציד שכבר ידועים להם. מזונם הוא דגים, סרטנאים ורכיכות, והם מלקטים אותו במעוף נמוך הקרוב לפני המים, או בשחייה וצלילה. מנוחתם נעשית על פני גלי הים, והם נזקקים להגיע ליבשה אך ורק לצורכי קינון. זה נעשה לרוב במושבות קינון בחופי הים.

רוב בני הסדרה מצויים בחצי הכדור הדרומי, אך הם נפוצים בכל האוקיינוסים כולל בחופי ישראל בהם שכיח בעיקר המין יסעור מצוי. עוד מינים שיכולים להגיע הם:סערון לבן-חזה, סערון צווארון, סערון אטלנטי, יסעור גדול, יסעור לבן-מצח, יסעור כהה-כנף, יסעור שחור-כיפה, יסעור כהה, יסעור מערבי, יסעור גמדי, יסעור קטן, יסעור פרסי, יסעורון וילסון, יסעורון קטן, יסעורון מדירה, יסעורון פסיפי ויסעורון אטלנטי.

## משפחות
הסדרה כוללת את המשפחות:
* משפחת אלבטרוסיים (Diomedeidae)
* משפחת חותרניים (Pelecanoididae)
* משפחת יסעוריים (Procellariidae)
* משפחת יסעורוניים (Hydrobatidae)
* משפחת יסעורונים דרומיים (Oceanitidae)

## תמונות

Waved Albatross (Phoebastria irrorata) -Espanola -Punta Suarez3.jpg|אלבטרוס גלאפגוס
Garrodia nereis 2 - SE Tasmania.jpg|Garrodia nereis
Pelecanoides urinatrix 1 - SE Tasmania.jpg|Pelecanoides urinatrix
Puffinus gavia.jpg|Puffinus gavia
Oceanites oceanicus - SE Tasmania.jpg|יסעורון וילסון
Southern Giant Petrel.jpg|יסעור ענק דרומי
Southern Royal Albatrosses beaking - SE Tasmania.jpg|זוג אלבטרוסים מלכותיים בטסמניה


## קישורים חיצוניים

* 

*
קטגוריה:בעלי חיים שתוארו ב-1888
קטגוריה:טקסונים שתוארו בידי מקס פורברינגר
2004 בטלוויזיה

בערך זה מצוינים אירועים בולטים שהתרחשו במהלך שנת 2004 ונוגעים לעולם הטלוויזיה.

## אירועים בולטים
* 8 בפברואר – ערוץ הטלוויזיה ג'טיקס של חברת וולט דיסני מושק.
* 12 במאי – תחרות האירוויזיון התקיימה באיסטנבול שבטורקיה. בתחרות זכתה אוקראינה, עם השיר "Wild Dances" ("ריקודי פרא") בביצוע הזמרת האוקראינית רוסלנה ליז'יצ'קו.
* 1 בנובמבר – הפרק ה-8000 של אופרת הסבון צעירים חסרי מנוח משודר.
* 16 בדצמבר – הפרק ה-9000 של אופרת הסבון כל ילדיי משודר.

## סדרות ותוכניות טלוויזיה חדשות ב-2004

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 2004. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 2004]]**.

;**בישראל**
להלן כמה מההפקות הטלוויזיוניות הישראליות הבולטות ביותר ששודרו לראשונה בישראל במהלך שנת 2004. לרשימה מקיפה יותר של סדרות טלוויזיה ישראליות ששודרו בישראל לראשונה בשנה זו, ראו **[[:קטגוריה:סדרות טלוויזיה ישראליות שעלו לשידור בשנת 2004]]**.

**במדינות אחרות**

## סדרות ותוכניות בולטות שבוטלו או הסתיימו ב-2004
**בארצות הברית**
* 22 בפברואר – משודר בארצות הברית הפרק האחרון של "סקס והעיר הגדולה".
* 6 במאי – משודר הפרק האחרון של "חברים" ("האחרון").
* 13 במאי – משודר הפרק האחרון של "פרייז'ר".

## נולדו

* 19 בפברואר – מילי בובי בראון, שחקנית ודוגמנית אנגלייה
* 3 באוקטובר – נואה שנאפ, שחקן יהודי-אמריקאי

## נפטרו

* 8 במרץ – רוברט פסטורלי, שחקן אמריקאי (נולד ב-1954)
* 5 באוקטובר – רודני דיינג'רפילד, קומיקאי, שחקן, מוזיקאי וסופר יהודי אמריקאי (נולד ב-1921)
* 10 באוקטובר – כריסטופר ריב, שחקן, במאי קולנוע, מפיק קולנוע ותסריטאי אמריקני (נולד ב-1952)
* 16 באוקטובר – בסאם זועמוט, שחקן תיאטרון, קולנוע וטלוויזיה ישראלי ממוצא ערבי (נולד ב-1951)
* 7 בנובמבר – הווארד קיל, שחקן קולנוע וטלוויזיה וזמר אמריקאי (נולד ב-1919)
* 28 בדצמבר – ג'רי אורבך, שחקן וזמר יהודי-אמריקאי (נולד ב-1935)

## פרסים

## ראו גם
*2004 בטלוויזיה בישראל

## קישורים חיצוניים

## הערות שוליים
בלוטת האצטרובל

שמאל|ממוזער|250px
**בלוטת האצטרובל** (TA: Glandula pinealis, באנגלית: **Pineal gland**) היא בלוטה אנדוקרינית קטנה.

אצל האדם, בלוטת האצטרובל מצויה במרכז המוח, בגובה העיניים בצידו האחורי בין שתי ההמיספרות.
בלוטת האצטרובל היא מבנה יחיד. כלומר, להבדיל ממבנים רבים אחרים במוח היא לא מחולקת לזוגות צידיים (חלק ימני וחלק שמאלי).

## תפקוד

בלוטת האצטרובל מקושרת למערכת העצבים הסימפתטית ובמיוחד ל-(Superior cervical ganglion (SCG.
תפקידה העיקרי לתווך בין גירויים עצביים להפרשה הורמונאלית, לווסת את השעון הביולוגי אצל בעלי חיים.
תפקיד נוסף של בלוטת האצטרובל הוא ייצור ההורמון מלטונין. למלטונין יש חשיבות רבה בתהליכי השעון הביולוגי, הזדקנות, חוסנה של מערכת החיסון, גדילת ילדים ועוד.

## גודל הבלוטה
גודל הבלוטה הוא כגודל אפונה וככל הנראה בגלל המחזור החודשי, יש אצל נשים בלוטת אצטרובל גדולה יותר מאשר אצל גברים. בלוטת האצטרובל מאבדת מגודלה ככל שמתבגר ומזדקן האדם, עד שבגיל 70 גודלה רק כ־10% מגודלה המרבי.

## היסטוריה ומחקר
בעבר לא הובנו תהליכים ביולוגיים רבים, ובהם לא הובנו גם תפקידיה של בלוטת האצטרובל שנחשבה לבלוטה מנוונת שהיה לה תפקיד רק אצל בני האדם הקדמונים. לכן, עד שהומצאה שיטת הטומוגרפיה הממוחשבת (CT) לסריקת המוח, התייחסו לבלוטת האצטרובל רק כאל סמן לקו האמצע של המוח בעת ביצוע צילומי רנטגן.

## בלוטת האצטרובל בפילוסופיה
לבלוטת האצטרובל נודע תפקיד חשוב בפילוסופיה המודרנית כאשר הפילוסוף הצרפתי רנה דקארט ניסה להשתמש בה כדי לפתור את הבעיה הפסיכופיזית. דקארט טען שהבלוטה (או חלקים בתוכה) נעה בלי להפר את חוק שימור התנע וכך מתאפשרת השפעה של הנפש על הגוף בלא להפר את חוקי הטבע.
הסבר זה הוכח כלא נכון כאשר גילה לייבניץ את חוק שימור הווקטורים כלומר שהתנע נשאר קבוע גם בכל כיוון בנפרד.

בעקבות הלנה בלבצקי, מייסדת האגודה התאוסופית, בלוטת האצטרובל מזוהה גם עם המושג המיסטי של העין השלישית. בלבצקי הסתמכה על תאוריות מדעיות שראו בבלוטה שריד אבולוציוני לעין נוספת (עין הקודקוד).

## ראו גם
* תירוקסין
* תריודוטירונין
* TSH
* קרטנת
* מחלת השימוטו
* מחלת גרייבס
* סרטן בלוטת התריס
* בלוטת יותרת הכליה
* בלוטת יותרת התריס
* תת-תריסיות מולדת (קרטיניזם)
*עמידות להורמון בלוטת התריס

## קישורים חיצוניים

*  מהי העין השלישית, היכן היא ממוקמת והאם יש הוכחה שהיא קיימת ?
*  העין השלישית אינה אגדה, אפוק טיימס ישראל, 13 בינואר 2019
* 

## הערות שוליים

אצטרובל
שרה ווהן

**שרה ווהן** (באנגלית: **Sarah Vaughan**; 27 במרץ 1924 - 3 באפריל 1990) הייתה זמרת ג'אז אמריקאית, הנחשבת יחד עם אלה פיצג'רלד ובילי הולידיי לאחת מזמרות המופת של הג'אז.

## קריירה
הקריירה המוזיקלית של ווהן התחילה בילדותה, כזמרת כנסיות. למדה לנגן בפסנתר בשנים 1931- 1939. לאחר שזכתה בתחרות חובבנים בתיאטרון אפולו, נשכרה לביג בנד של ארל היינס בתור זמרת וקול שני. בזמן שהייתה בביג בנד, מוזיקאי ארצות הברית ניהלו שביתת הקלטות, ולפיכך לא הקליטה ווהן עם הביג בנד. כשחבר הילדות שלה, בילי אקשטיין, פרש מהביג בנד על מנת להקים תזמורת משלו, היא הצטרפה אליו. היא הושפעה מן החברים האחרים בתזמורתו, צ'ארלי פארקר ודיזי גילספי. שרה ווהן הייתה הזמרת הראשונה שעשתה שימוש בפראזות בי בופ בשירתה, כמו פארקר וגילספי.

בהמשך הקריירה שלה עבדה שרה ווהן בדרך כלל כזמרת סולו ולא כחלק מתזמורת. היא הקליטה מספר אלבומים בחברת ההקלטות קונטיננטל. באחד מהם השתתפו גם פארקר וגילספי. הקלטות ואוספים שיצאו ב"מיוזיקראפט" ו"קולומביה" עזרו לה לצבור פופולריות.

במהלך שנות ה-50 של המאה ה-20, יצירתה המוזיקלית של שרה ווהן נטתה מעט יותר לכיוון הג'אז הפופולרי. במהלך השנים קולה נעשה עמוק יותר ומעט גברי יותר.

במהלך כל הקריירה שלה ואפילו בזיקנתה, הייתה ווהן מטיילת ומופיעה בכל העולם.

## חיים אישיים
ווהן הייתה נשואה שלוש פעמים:
בשנים 1946–1958 לג'ורג' טרידוול, נגן חצוצרה ומנהל להקת ה"דריפטרס".
בשנים (1958–1961) הייתה נשואה לקלייד אטקינס. 
ווהן הייתה בזוגיות עם מרשל פישר והשניים גם עבדו יחד. בשנת 1977 נפרדו אישית ומקצועית.
בעלה השלישי בשנים 1978–1981 היה  נגן החצוצרה וויימון ריד, שהיה צעיר ממנה ב-16 שנים.
ווהן הייתה עקרה, ועל כן אימצה תינוקת, דברה לויס, בשנת 1961. דברה עבדה בשנות השמונים והתשעים של המאה ה-20 כשחקנית בשם הבמה פריס ווהן.
ווהן הייתה מעשנת כבדה ובשנת 1989 אובחנה כחולה במחלת סרטן הריאה.

שרה ווהן נפטרה בשנת 1990 בלוס אנג'לס מסרטן. נטמנה בבית העלמין גלנדייל שבניו ג'רזי.

## קישורים חיצוניים

* 
* 

קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:זמרות ג'אז אמריקאיות
קטגוריה:זמרות אמריקאיות
קטגוריה:זוכות פרס גראמי
קטגוריה:אישים שהונצחו בשדרת הכוכבים של הוליווד: מוזיקה
קטגוריה:זוכי אמי בפריים טיים: הופעה בתוכנית מוזיקלית
קטגוריה:נפטרות מסרטן הריאה
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-1990
קטגוריה:אמריקאים שנפטרו ב-1990
גרב (מחלה)

**גָּרָב** או **אֶקְזֵמָה** (**Eczema**) היא מחלת עור נפוצה מאוד, או ליתר דיוק תגובה של העור לתנאים שונים, חיצוניים ופנימיים.

תסמיני המחלה הם פריחה, גירוי, חטטים, שלפוחיות ולעיתים גם נפיחות בעור.

## סוגים

למחלת הגרב יש מספר סוגים, שהם:
* **גרב מגע** (גרב רעיל) - גרב מגע נגרם על ידי פגיעות נשנות שהן כשלעצמן חסרות השפעה. עם סוג זה נמנה גרב עקרות הבית, הפוגע בכפות הידיים ובזרועות ומקורו העיקרי הוא מגע תכוף בדטרגנטים.
* **גרב מגע אלרגי** - אבחון גרב זה נעשה על ידי **מבחן הטלאי**. מרטיבים פיסת צמר גפן בחומר הנחשד, ובעזרת רטייה מדבקת מצמידים אותה לעור. התוצאה אמורה להתקבל לאחר יומיים מתחילת המבחן.
* **גרב חלבי** - גרב חלבי הוא גרב הפוגע בעיקר באנשים הסובלים מהפרעה תפקודית של בלוטות החלב, מקשקשת בעור ומעור שמנוני. גרב חלבי מופיע בדרך כלל אחרי תקופת הבגרות. הוא מתגלה בעיקר בעור הקרקפת, בגבות ועל החזה. ייתכן שזו תגובה למחלת הסבוריאה.
* **גרב מידבק** - גרב מידבק נחשב כתגובה לחיידקים או פטריות על פני העור. הוא שכיח בעיקר אצל אנשים להם יש גזזת רגליים.
* **גרב תינוקות** - גרב תינוקות הוא גרב המרבה להתגלות אצל תינוקות. הוא מתחיל בלחיים ומשם מתפשט לאזורים אחרים.
## ראו גם

* דלקת עור אטופית
## קישורים חיצוניים

* 
* 

## הערות שוליים

קטגוריה:דלקות עור וגרב
1701

__TOC__

## אירועים
* 18 בינואר – פרידריך הראשון, מלך פרוסיה נהיה למלך פרוסיה.
* 24 ביולי – דטרויט שבמישיגן נוסדת.

## נולדו

## נפטרו

## לוח שנה

### שנת 1701 לפי הלוח היוליאני

|}

## קישורים חיצוניים
1703

__TOC__

## אירועים

## נולדו

## נפטרו

## לוח שנה

### שנת 1703 לפי הלוח היוליאני

|}

## קישורים חיצוניים
1704

__TOC__

## אירועים

## נולדו
* המגיד ממזריטש (נפטר ב-1772)
* מוחמד אבן עבד אל-והאב מייסד התנועה הווהאבית (נפטר ב-1792).

## נפטרו

## לוח שנה

### שנת 1704 לפי הלוח היוליאני

|}

## קישורים חיצוניים
1706

__TOC__

## אירועים

תאריך לא ידוע – יסוד העיר אלבקרקי במדינת ניו מקסיקו שבארצות הברית.

## נולדו
שמאל|ממוזער|150px|המהדורה המקורית של "דון קישוט"

## נפטרו

## לוח שנה

### שנת 1706 לפי הלוח היוליאני

|}

## קישורים חיצוניים
1766

__TOC__

## אירועים

*וולפגנג אמדאוס מוצרט שב לזלצבורג לאחר סיור ברחבי פריז ולונדון עם אביו.

## נולדו

## נפטרו

## לוח שנה

### שנת 1766 לפי הלוח היוליאני

|}

## קישורים חיצוניים
1771

1771 היא שנה פלינדרומית, היחידה במאה ה-18. השנה הפלינדרומית הקודמת לה היא 1661, והבאה אחריה היא 1881.
__TOC__

## אירועים

## נולדו

## נפטרו

## לוח שנה

### שנת 1771 לפי הלוח היוליאני

|}

## קישורים חיצוניים
1798

__TOC__

## אירועים

* 24 במאי – אירים לאומניים פותחים במרד עקוב מדם נגד הכובש האנגלי

## נולדו

17 במרץ – רבי יעקב עטלינגר ממנהיגי יהדות גרמניה ומחבר הספר ערוך לנר

## נפטרו

## לוח שנה

### שנת 1798 לפי הלוח היוליאני

|}

## קישורים חיצוניים
שתל חזה

שמאל|ממוזער|250px|אישה שעברה כריתה מלאה של השד הימני ומועמדת לשחזור השד בעזרת שתל חזה
**שתל חזה** משמש בניתוח הפלסטי להגדלת השד או לבנייתו מחדש (למשל לאחר כריתת שד). ישנם שלושה סוגים של שתלים:

* **שתלי מי מלח** שיש לו מעטפת סיליקון חיצונית וממולא בתמיסת מלח נוזלית.
***שתלי סיליקון-ג'ל** שיש לו מעטפת סיליקון חיצונית וממולא בג'ל סיליקוני.
***שתלים במילוי אחר**, (מכילים מילוי שונה כדוגמת שמן סויה או פוליפרופילן) הסוג השלישי והנדיר מבין השתלים.

## היסטוריה
שתלים היו בשימוש לפחות משנת 1865 כדי להגדיל שדיים של נשים. מקובל לחשוב כי ההשתלה הראשונה בהיסטוריה אירעה בגרמניה ובה שומן מגידול שפיר נלקח מישבן של אישה והועבר לשדיה. בשנים שלאחר מכן הקהילה הרפואית התנסתה בשתלים מחומרים שונים, בעיקר מפרפין (חומר לבן הדומה לשעווה ומשמש לייצור תכשירים רפואיים).

* שנות ה-60: חברת דאו קורנינג האמריקאית הוציאה לשוק את שתל הסיליקון הראשון, שתל נמוך עם מעטפת עבה.
* שנות ה-80: שתלים נמוכים חלקים מסיליקון עם מעטפת דקה.
* סוף שנות ה-80' תחילת שנות ה-90: ניסיון לייצר שתל סיליקון מחוספס, נמוך עם מעטפת עבה.
*סוף 1991: משבר הסיליקון בארצות הברית. דאו קורנינג נתבעה במיליארדים על ידי נשים שנפגעו משתלים שייצרה ופשטה את הרגל. השתלות הסיליקון נאסרו בארצות הברית ובמקומן הושתלו שתלי מי מלח. פורשי החברה הקימו את החברות "מנטור" ו"מגאן".
* שנות ה-90: שתלי מי המלח הושתלו בארצות הברית, ואילו שתלי סיליקון-ג'ל הושתלו בשאר העולם. הופיע בשוק הדור הראשון של שתלי הסיליקון הקוהיסיבי, סיליקון צמיגי יותר, שאפשר לייצר שתלים אנטומיים גבוהים ושתלים בצורות שונות. פותחו שתלים עגולים גבוהים ונטימיים  טיפתיים.
* העשור הראשון של המאה ה-21: היצע רחב של צורות. השתל האנטומי למשל הופיע ב-18 גדלים ובצורות שונות, גבוה, ארוך ועגול. השתלים האנטומיים, שלהם יתרון בשחזורי שד, התגלו כפחות מוצלחים בניתוחי הגדלה, בשל נטייתם להסתובב על צירם. בישראל השתלים העגולים הגבוהים תפסו את מקומם.
* סוף העשור הראשון של המאה ה-21: שתלי הסיליקון-ג'ל הותרו לשימוש על ידי ה-FDA בארצות הברית בשנת 2006, מה שהכחיד את תעשיית שתלי מי המלח. נתח השוק של השתלים האנטומיים הצטמצם מאוד, ואת מקומו תפס השתל הבינוני לצד הגבוה. חל שיפור ניכר בעטיפת השתלים שמנע דליפות באמצעות ריבוי שכבות המעטפת.

השתלים הבינוניים הכו את הנמוכים. הפוליאוריתן, שתל מפולימר שהיה בשימוש בעבר, איים על הסיליקון, כיוון שעל פי מחקרים אחוז הדחיות שלו על ידי הגוף מזערית .

## הניתוח

## גודל השתלים

## סיבוכים

### דליפות משתלים
דליפת סיליקון – מהווה סיבוך נדיר בשימוש בשתלים המודרניים בעלי מעטפת עמידה יותר. ככל שעובר זמן רב יותר מהניתוח, הסיכון להתממשות סיבוך זה עולה. הדליפה לעיתים אינה מורגשת אך עלולה במקרים מסוימים לעוות את מבנה השד או לגרום להתקשות קופסית. ניתן לאבחן מקרים אלה באמצעות שימוש בשיטות הדמיה שונות כגון אולטרא-סאונד, ממוגרפיה ואף MRI. בדרך כלל הפתרון הוא ניתוחי הכולל החלפת השתל ועיצוב השד מחדש.

## שתלים והנקה

## ראו גם
*שטף דם בשד – שטף דם אשר יכול להיגרם כתוצאה מהכנסת שתל חזה בניתוח
*ניתוח הקטנת חזה

## קישורים חיצוניים

* הגדלת חזה, באתר האיגוד הישראלי לכירורגיה פלסטית ואסתטית
* 
* 
* 
* 
* Basics of implant based breast reconstruction (E-medicine) 

## הערות שוליים

קטגוריה:פריטי טכנולוגיה מסייעת מושתלים
קטגוריה:כירורגיה פלסטית
קטגוריה:שדיים
קטגוריה:שינוי הגוף
איוה איקוקו טוג'ורי

**איוה איקוקו טוג'ורי** (4 ביולי 1916 – 26 בספטמבר 2006), אמריקאית ממוצא יפני ששידרה ברדיו של האימפריה היפנית שידורי תעמולה לכוחות ארצות הברית בעת מלחמת העולם השנייה.

## חייה
איוה איקוקו טוג'ורי נולדה בלוס אנג'לס למהגרים יפניים. היא גדלה בסביבה אמריקאית, שפתה הראשונה הייתה אנגלית וידיעתה את השפה היפנית הייתה קלושה. ביוני 1941 קיבלה תואר ראשון בזואולוגיה. זמן קצר לאחר מכן נסעה ליפן לבקר את דודתה שחלתה. הייתה זו נסיעתה הראשונה ליפן.

ב-7 בדצמבר 1941, כאשר תקפה יפן את ארצות הברית בפרל הארבור, שהתה איוה ביפן, ללא אמצעי קיום וללא יכולת לחזור לארצות הברית. קרובי משפחתה, שחששו מאירוח נתינת אויב בביתם, ביקשו ממנה לעוזבו. איוה ביקשה משלטונות יפן לכלוא אותה ביחד עם יתר אזרחי ארצות הברית ששהו ביפן בפרוץ המלחמה, אך היפנים אילצו אותה להצטרף לצוות השדרנים של שידורי התעמולה שלהם בשפה האנגלית, שכלל כתריסר נשים דוברות אנגלית.

לשידורי תעמולה אלה, באנגלית טובה ובקול נשי, הייתה האזנה מרובה בקרב חיילי ארצות הברית וימאי הצי האמריקאי בחזית האוקיינוס השקט, שהיו מרוחקים אלפי מילין מבתיהם, כאשר לתוכן התעמולה עצמו הם התייחסו בהומור. החיילים כינו את כל השדרניות בשם "שושנת טוקיו" ("טוקיו רוז").

לאחר כניעת יפן ב-1945 יצאו עיתונאים אחדים ליפן על מנת לחפש את "שושנת טוקיו" ולראיין אותה, והציעו סכומי כסף גבוהים עבור הראיון. עובדת ברדיו טוקיו הצביעה בפניהם על איוה. איוה, שנישאה בינתיים לאזרח פורטוגל ממוצא יפני שהתגורר ביפן, הייתה סבורה כי התשלום עבור הראיון יתרום לקיום של בני הזוג והסכימה להתראיין.
[שמאל|ממוזער|200px|איקוקו ב[דצמבר 1944, ברדיו טוקיו]]

איוה העניקה את הראיון, כאשר בחוזה ההתקשרות שלה עם הכתבים הצהירה כי הייתה "שושנת טוקיו". אחד הכתבים מסר את הראיון הכתוב לקציני מודיעין של צבא ארצות הברית ואיוה נעצרה על ידי השלטונות האמריקאים ביפן ב-1945. חקירת ה-FBI ומשרד המשפטים הסתיימה ללא המלצה להעמידה לדין, והיא שוחררה ב-1946 לאחר שהוחזקה כשנה במעצר.

בשנת 1948 ביקשה רשות לחזור לארצות הברית ועניינה התעורר מחדש. היא נעצרה שוב והובאה לארצות הברית והועמדה לדין בשנת 1949 באשמת בגידה. היא הורשעה באחד משמונה סעיפי האישום ונדונה לעשר שנות מאסר ולקנס של עשרת אלפים דולר.

היא שוחררה מהמאסר בשנת 1956 בגין התנהגות טובה, אך הוצא נגדה צו גירוש מארצות הברית, אותו הצליחה לבטל בהליכים משפטיים שארכו שנתיים.

בשנת 1976 שודרה בתוכנית הטלוויזיה הפופולרית "60 דקות" תוכנית על "שושנת טוקיו" שתיארה את הפרשה מנקודת מבטה של איוה. הדבר הוביל לחנינה שהוענקה לה בשנת 1977 על ידי הנשיא ג'רלד פורד. הייתה זו הפעם הראשונה בתולדות ארצות הברית שחנינה כזו הוענקה לאחר הרשעה בבגידה. לעת זקנתה התגוררה בשיקגו.

## קישורים חיצוניים

* 
* 
* 

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:אמריקאים במלחמת העולם השנייה
קטגוריה:שדרני תעמולה
קטגוריה:שדרניות רדיו וטלוויזיה
קטגוריה:יחסי ארצות הברית – יפן
קטגוריה:שיקגו: אישים
קטגוריה:משתפי פעולה עם האימפריה היפנית
קטגוריה:אמריקאים ממוצא יפני
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:מקבלי חנינה מנשיא ארצות הברית
קטגוריה:אמריקאיות שנולדו ב-1916
קטגוריה:אמריקאים שנולדו ב-1916
קטגוריה:אמריקאיות שנפטרו ב-2006
קטגוריה:אמריקאים שנפטרו ב-2006
הפרדוקס של ברי

**הפרדוקס של ברי** הוא פרדוקס הנובע מהגדרה מילולית של מספר, בצורה שלכאורה נוגדת את עצמה. ניסוח אפשרי שלו הוא חיפוש .
הפרדוקס נקרא על שם ג'י. ג'י. ברי (1867–1928), שהיה ספרן זוטר ב של אוניברסיטת אוקספורד.
[ממוזער|299x299 פיקסלים|הפילוסוף הבריטי [ברטראנד ראסל היה לאדם הראשון אשר התייחס לפרדוקס בכתב, ובתגובה אף הציג פרדוקס משלו]]

## תיאור הפרדוקס
הפרדוקס עוסק בשפה, ובמקורו עוסק בשפה האנגלית, אולם נביא כאן "תרגום" שלו לעברית. השינוי אינו מהותי.

ניתן להגדיר באמצעות מילים בעברית מספרים. לדוגמה, את 2 ניתן להגדיר בתור "המספר החיובי הזוגי הקטן ביותר", או למשל באמצעות המילה "שתיים". אנו מעוניינים בקבוצת כל המספרים הטבעיים שניתנים לתיאור על ידי מילה או צירוף מילים בני פחות מ-100 אותיות. נדרוש בנוסף עבור כל מספר שצירוף המילים יתאר אותו בלבד, ולא קבוצה אינסופית של מספרים (למשל "כל המספרים הטבעיים" אינו צירוף מילים שנתייחס אליו כמתאר מספר מסוים).

כעת, מכיוון שהגבלנו את מספר האותיות לפחות מ-100, וקיים מספר סופי של אותיות בעברית (22), הרי שקיים מספר סופי של צירופי מילים, ומכאן שקיים מספר סופי בלבד של מספרים טבעיים שניתן לתאר על ידי פחות מ-100 אותיות. מכיוון שיש אינסוף מספרים טבעיים, נובע מכך שקבוצת המספרים הטבעיים **שאינם** ניתנים לתיאור על ידי פחות מ-100 אותיות איננה ריקה. 

כעת, על המספרים הטבעיים מוגדר יחס סדר טוב ולכן בכל תת-קבוצה של מספרים טבעיים קיים מספר שהוא הקטן ביותר, ובפרט בקבוצת המספרים שאינם ניתנים לתיאור על ידי פחות מ-100 אותיות. נתאר מספר זה על ידי צירוף המילים "המספר הקטן ביותר שאינו ניתן לתיאור באמצעות פחות ממאה אותיות".

כעת הגענו לסתירה לכאורה, מכיוון שבצירוף המילים שבו השתמשנו כדי לתאר את המספר היו פחות ממאה אותיות.

## פתרון הפרדוקס
שורש הפרדוקס הוא בעובדה שהמשפט שלנו מתייחס אל עצמו, מצב הגורר פרדוקסים לעיתים קרובות. 

כדי להבין את הבעייתיות בהתייחסות עצמית באופן חד יותר, נסתכל על המשפט "המספר המוגדר במשפט זה ועוד 1". במקרה זה הבעייתיות של המשפט ברורה מאליה, כך שאף אחד לא יתייחס אליו כפרדוקס - הוא מפנה אל תוצאת החישוב המוגדרת בו עצמו. התוצאה היא שאי אפשר לחשב את המספר ה"מוגדר" בו. 

במשפט "המספר הקטן ביותר שאינו ניתן לתיאור באמצעות פחות ממאה אותיות", ההתייחסות העצמית מסתתרת בעובדה שהוא מדבר על מספרים בני פחות ממאה אותיות בעוד שהוא עצמו אחד כזה. כדי לחדד את הנקודה, ניתן לנסח את המשפט כך: "המספר הקטן ביותר שאינו מוגדר במשפטים מסוג זה". הפעם ההתייחסות העצמית ברורה לחלוטין, והפרדוקס - איננו.

## ראו גם
* משפט האי-שלמות של צ'ייטין
* פרדוקס המספרים המעניינים

## קישורים חיצוניים
* מריוס כהן, פרדוקס ברי, **[[גליליאו (כתב עת)|גליליאו]]** 103, מרץ 2007.
* 
* 

ברי
קטגוריה:פרדוקסים מתמטיים
ארז

[250px|ממוזער|שמאל|חלקת עצי ארז ב[הר דבורה בדרך נוף יער בית קשת]]
[ממוזער|250px|שלושת הארזים הסמוכים לחצר [בית המוסדות הלאומיים בירושלים שנִטעו בשנת 1931]]
**אֶרֶז** (שם מדעי: Cedrus) הוא סוג עץ מחטני ממשפחת האורניים.

## מאפיינים
גובהם של עצי ארז 35–50 מטרים (ולעיתים אף יותר, עד 60 מטר) גבהו של עץ ארז בן שנה הוא 1–3 מטר. עליהם ירוקי-עד, בצורת מחט, באורך 8 עד 50 מילימטר. הארז הוא צמח חד-ביתי (המכיל גם אצטרובלים זכריים וגם נקביים). לאצטרובלים הזכריים קשקשים הנושאים בצדם התחתון 2 שקי גרגירי אבקה, ואילו לאצטרובלים הנקביים יש בצדם העליון 2 ביציות. לארז דמיון גנטי עם האשוח שבמשפחת האורניים, ובעל מבנה חרוטי דומה.

עצי ארז נפוצים במערב הרי ההימלאיה (בגבהים של 1,500 עד 3,200 מטר) ובאזור המזרח התיכון (בגבהים של 1,000 עד 2,200 מטר).

בארץ ישראל פרטים טבעיים של ארז מצויים בחרמון. ביער אל-רום נִטעו ארזים בשנות השבעים והם מתרבים באופן טבעי ללא התערבות האדם. חורשות ארזים נוספים נִטעו במקומות אחדים בארץ, בייחוד בחבלים ההרריים: בגולן, בגליל, ובהרי המרכז. "עמק הארזים" במבואות ירושלים קיבל את שמו המטעה ככל הנראה על שום עצי הברוש הדומים לארז.

## מיני ארזים
המין המוכר ביותר בחפיפה לאזור ישראל הוא ארז הלבנון, ולו אזכורים והקשרים תרבותיים ענפים בשפה העברית המקראית ובעברית המדוברת בת זמננו. הוא אף מופיע במרכז סמל מדינת לבנון. ארז הלבנון אינו גדל בר בארץ ישראל פרט להר החרמון. ניתן למצאו באזורים ההררים של לבנון. פרטים אחדים נִטעו באזור גוש עציון.

ארזי לבנון בר גדלו בגליל העליון המזרחי (אזור צפת והרי מירון) בשלהי עידן הקרח האחרון (לפני כ-10,000 שנה) ועם השינוי האקלימי נדחקו צפונה ולגובה רב יותר. בארץ ניתן למצוא ארזי לבנון נטועים בהתנחלות תקוע ובאזור כפר עציון.

עצי ארז אטלנטי (Cedrus atlantica) נִטעו על-ידי קרן קיימת לישראל באזור הגליל העליון המזרחי. ניתן לראות עצי ארז אטלנטי ב"מצפור הארזים ע"ש טוביה אשבל" אשר ביער ביריה, וביער הבעל שם טוב בסמוך לעיר צפת. ביער הבעל שם טוב נשתלו עצי ארז אטלנטי צעירים במקום אורנים שקרסו בסופות שלג. מקורו של הארז האטלנטי הוא בהרי האטלס אשר במרוקו ובאלג'יריה, שם הוא גדל בר. מכאן שמו הנוסף, "ארז האטלס".

באזורים אחרים בעולם נפוצים מינים אחרים של עץ הארז, ובהם ארז הימלאי (Cedrus deodara), ארז טורקי (C. libani var. stenocoma) וארז קפריסאי, הנפוצים בהתאמה בהרי ההימלאיה, טורקיה וקפריסין.

## הארז בתרבות
ארז הלבנון, הנחשב מסורתית לעץ בניה חזק ומשובח, מופיע במרכז דגל לבנון.

בתנ"ך משמש הארז ביטוי לחוסן, בניגוד לאזוב הקיר: ; . ארזי הלבנון שמשו בין יתר העצים והחומרים לבנין בית המקדש הראשון:  עדות לקשרי המסחר המתפתחים באותה תקופה בין ממלכת ישראל המתגבשת ובין צור וצידון.

המילה "ארז" ממשיכה לשמש בעברית המדוברת ביטוי לחוסן במגוון ביטויים "חסון כארז", "בחור כארז", וכן האמירה התלמודית – "אם בארזים נפלה שלהבת, מה יעשו אזובי קיר" ().

## שימושים
עץ הארז משמש כעץ נוי באזורים המתאימים לגידולו. העץ והשמן המופק ממנו ידועים כדוחי עש וזו אחת הסיבות שעץ הארז משמש לבניית ארונות בגדים.

הארז משמש ליצירת אימומים (כלים המשמשים ליצירת נעליים) איכותיים בשל יכולתו לספוג לחות ולמנוע ריחות.

## קישורים חיצוניים

* 
* שימוש בעץ הארז ברפואה הטבעית, באתר HealthPedia
* אתר שמורת ארזי השוף בלבנון

## הערות שוליים

*
קטגוריה:טקסונים שתוארו בידי כריסטוף ג'ייקוב טרוו
קטגוריה:סוגי מחטניים
קטגוריה:צמחים שתוארו ב-1757
IrfanView

**IrfanView** היא תוכנה חינמית לצפייה בקובצי תמונה התומכת גם בקובצי וידאו ושמע. היא מאפשרת גם פעולות עריכה בסיסיות של קובצי תמונה והמרה מפורמט אחד למשנהו. התוכנה נכתבה על ידי Irfan Skiljan, ומכאן שמה. לתוכנה זמינים תוספים רבים, המאפשרים הרחבת היכולות שלה, למשל לטיפול בפורמטים נוספים. 

תוכנה מסחרית בעלת תכונות דומות היא ACDSee.

## קישורים חיצוניים

* 
* אתר התוכנה

קטגוריה:תוכנות לעיבוד תמונת מפת סיביות
Fortran

**פורטרן** (באנגלית: **FORTRAN**) היא שפת תכנות פרוצדורלית מהראשונות שפותחו, והראשונה עבורה נכתב מהדר. נכתבה בעיקר לשימושים מדעיים, ונמצאת בשימוש נרחב עד היום, בעיקר עבור יישומים מדעיים הדורשים חישובים תובעניים.

בגרסאות ראשונות שלה נכתב שם השפה כ-FORTRAN ובמאוחרות שונה הכתיב ל-Fortran. השפה התפתחה במידה ניכרת במהלך שנות קיומה, וגרסאות עדכניות שלה תומכות גם בתכנות מונחה עצמים.

## היסטוריה
המהדר הראשון של פורטרן פותח למחשב IBM 704 בשנים 1954–1957 על ידי קבוצה של עובדי IBM בראשות ג'ון באקוס. בגרסתה הראשונה התבססה השפה על מספור השורות ושימוש נרחב בפקודת GOTO. בגרסאות הבאות טופלו בעיות אלה, ובגרסה FORTRAN 77 נוספה פקודת IF-THEN-ELSE.
שפת התכנות זכתה לתפוצה רחבה בקרב מדענים העוסקים בפיתוח תוכנה עתירת חישובים, והדבר היווה תמריץ לפיתוח מהדרים המייצרים קוד מהיר ככל האפשר. במקביל התפתחה השפה עצמה, וגרסאות בולטות שלה הן FORTRAN IV, FORTRAN 66, FORTRAN 77, Fortran 90, Fortran 95, Fortran 2003.

הגרסה Fortran 90 היוותה שדרוג מהותי, בהוסיפה לשפה הקצאת זיכרון דינמית, פעולות על מערכים, סוגי נתונים מופשטים, רקורסיה ומצביעים. Fortran 95 הוסיפה לשפה תמיכה בתכנות מקבילי.

התקן האחרון של השפה, שפורסם בשנת 2004, קרוי Fortran 2003, ובו נוספה תמיכה בתכנות מונחה עצמים וקישוריות טובה יותר עם שפת C.

יצרנים של מחשבי-על פיתחו גרסאות מיוחדות של השפה לשם ניצול תכונות מיוחדות של מחשביהם, לשם השגת ביצועים מהירים ביותר. גרסה נוספת, WATFOR, פותחה באוניברסיטת ווטרלו וזכתה להצלחה רבה באוניברסיטאות.

נאס"א השתמשה במחשבי IBM עליהם מורצת שפת התיכנות פורטרן, כחלק מהמירוץ לחלל, לאחר שההסתמכות על חישובים אנושיים הפכה פחות ופחות רלוונטית לעומס החישובים הנדרש

(הדבר מוזכר בסרט "מאחורי המספרים").

הקוד של הגשושיות וואיג'ר כתוב בשפת Fortran 5.

## דוגמת קוד לפורטרן 77
תוכנית למציאת מחלק משותף מקסימלי

```fortran
* euclid.f (FORTRAN 77)
* Find greatest common divisor using the Euclidean algorithm

 PROGRAM EUCLID
 PRINT *, 'A?'
 READ *, NA
 IF (NA.LE.0) THEN
 PRINT *, 'A must be a positive integer.'
 STOP
 END IF
 PRINT *, 'B?'
 READ *, NB
 IF (NB.LE.0) THEN
 PRINT *, 'B must be a positive integer.'
 STOP
 END IF
 PRINT *, 'The GCD of', NA, ' and', NB, ' is', NGCD(NA, NB), '.'
 STOP
 END

 FUNCTION NGCD(NA, NB)
 IA = NA
 IB = NB
 1 IF (IB.NE.0) THEN
 ITEMP = IA
 IA = IB
 IB = MOD(ITEMP, IB)
 GOTO 1
 END IF
 NGCD = IA
 RETURN
 END
```


## הגדרות רשמיות של השפה

* ANSI X3.198-1992 (R1997). Title: *Programming Language "Fortran" Extended*. Informally known as Fortran 90. Published by ANSI.
* ISO/IEC 1539-1:1997. Title: *Information technology - Programming languages - Fortran - Part 1: Base language*. Informally known as Fortran 95. There are a further two parts to this standard. Part 1 has been formally adopted by ANSI.
* ISO/IEC 1539-1:2004. Title: *Information technology -- Programming languages -- Fortran -- Part 1: Base language*. Informally known as Fortran 2003.


## לקריאה נוספת

* נסים פרנסיז וגדעון עמיר, **שפת FORTRAN הלכה ומעשה**, 1987.

## קישורים חיצוניים
* 

* 
* 

## הערות שוליים

קטגוריה:שפות תכנות
קטגוריה:ארצות הברית: המצאות
קטגוריה:תוכנות שהושקו ב-1957
פטון (טנק)

שמאל|ממוזער|240px|M60 פטון

**פטון** הוא הכינוי שניתן לסדרת טנקים אמריקאית, שיצורה החל בשנות ה-40 המאוחרות של המאה ה-20 ונמשך עד לשנות ה-80 של המאה ה-20. הטנקים נקראים על שם הגנרל ג'ורג' פטון. טנקי הפטון שירתו בצבאות רבים בכל העולם, וגרסאות מתקדמות של הטנקים משרתות עד היום. במשך שנים היה הפטון הטנק המוכר והנמכר ביותר במערב. טנקים רבים מדגמי פטון השונים שירתו בצה"ל תחת השם **[[מגח]]**.

## טנקי הסדרה
* M46 פטון
* M47 פטון
* M48 פטון
* M60 פטון

## קישורים חיצוניים

קטגוריה:טנקים אמריקאיים
קטגוריה:טנקים נבחרים עבור תבנית טנקים
דגנאים

**דגנאים** (שם מדעי: Poales) הם סדרה גדולה של צמחים חד־פסיגיים. הסדרה מונה מעל עשרים אלף מינים, הפזורים בכל רחבי העולם, והיא לוקחת חלק חשוב במערכת האקולוגית של כדור הארץ. הסדרה מורכבת בדרך־כלל מעשבים וצמחים עשבוניים, לעיתים רחוקות מטפסים או שיחים. הפרחים קטנים לרוב, ובעלי חפים. מסודרים בתפרחות בצורות שונות, (מלבד הסוג Mayaca שלו פרחים מבודדים). הזרעים לרוב מכילים עמילן.

אחת התכונות הבולטות בקרב נציגי הסדרה היא התאמה מצוינת להאבקה באמצעות הרוח, אם כי הצורה הזאת איננה יחידה, ובמשפחות אחדות קיימת האבקה באמצעות חרקים או מים.

הסדרה מונה 18 משפחות, ובהן כ־850 סוגים ומעל 20,000 מינים. המשפחות החשובות ביותר בסדרה הן משפחת הדגניים עם כ־12,000 מינים, הגמאיים עם כ־5,000 מינים, ברומליים עם 1,400 מינים ו-Eriocaulaceae עם 1,150 מינים. בצמחיית הבר בישראל מיוצגות חמש משפחות, ובהן 340 מינים.

## התפתחות ומיון
כיום סדרת הדגנאים היא המשגשגת ביותר, ובעלת חשיבות אקולוגית וכלכלית ראשונה במעלה מקרב כל הצמחים העשבוניים. על־פי הערכות מודרניות, המבוססות על ניתוח של קצב המוטציות ברמה המולקולרית ונתוני התפוצה, ראשיתם של הדגנאים לפני כ־115 מיליון שנה (אמצע תור הקרטיקון) באמריקה הדרומית. השרידים המאובנים העתיקים ביותר הידועים כיום כוללים אבקה ופירות והם שייכים לקרטיקון העליון.

המיון המודרני נוטה לכלול ב**סדרת הדגנאים** את שמונה־עשרה המשפחות הבאות:
* ברומליים (Bromeliaceae, משפחת האננס)
* גמאיים (Cyperaceae) - בו הסוג גומא
* דגניים (Poaceae)
* כדורניים (Sparganiaceae)
* סופיים (Typhaceae)
* סמריים (Juncaceae) - בו המין סמר חד
* Anarthriaceae
* Centrolepidaceae
* Ecdeiocoleaceae
* Eriocaulaceae
* Flagellariaceae
* Hydatellaceae
* ז'ואנוויליים (Joinvilleaceae)
* Mayacaceae
* Rapateaceae
* Restionaceae (רסטיוניים ?)
* Thurniaceae
* Xyridaceae

## חשיבות כלכלית
המשפחה החשובה ביותר מבחינה כלכלית היא משפחת ה**דגניים**, המספקת מזון לאדם (חיטה, אורז, קנה סוכר), הדשא שבשטחי מרעה, ועוד. כמו כן יש לציין את האננס ממשפחת ה**ברומליים**. משפחת ה**גמאיים** מתאפיינת בעיקר בעשבים שוטים שלה, כגון גומא הפקעים, אבל יש לה גם חשיבות היסטורית, שכן המין גומא הפפירוס שימש בעבר להכנת נייר. ליתר המשפחות שימוש מוגבל בתעשיות מקומיות כחומר להסקה, לבניה כפרית, צמחי נוי וסידורי פרחים, שזירת כובעים וסלים.

## קישורים חיצוניים

* 

קובץ:Ear of rye.jpg|שיפון
קובץ:Ananas-wilde.jpeg|פרי האננס
קובץ:Typha-Orientalis.jpg|Typha orientalis
קובץ:US long grain rice.jpg|אורז
קובץ:Luzula sylvatica0.jpg|Luzula sylvatica
קובץ:Jrballe bamboo forest Susukinobabacho 001.JPG|יער במבוק
קובץ:Alopecurus aequalis (3822645412).jpg|Alopecurus aequalis


*
קטגוריה:צמחים שתוארו ב-1903
קטגוריה:טקסונים שתוארו בידי ג'ון קונקל סמול
קטגוריה:סדרות צמחים
הפרדוקס של גלילאו

**הפרדוקס של גלילאו** הוא הדגמה של תכונותיהן הלא אינטואיטיביות של קבוצות אינסופיות, שהוצגה על ידי גלילאו גליליי.

## תיאור הפרדוקס
גלילאו בחן את קבוצת המספרים הטבעיים. חלק מהמספרים הטבעיים, הם כאלו שיש להם שורש ריבועי שהוא מספר שלם (למשל 4,9,16 וכן הלאה). מספרים אלו נקראים מספרים ריבועיים. אולם לא כל המספרים הטבעיים הם ריבועיים, וה"רווח" בין המספרים ריבועיים הולך וגדל, ולכן לכאורה יש יותר מספרים טבעיים, מאשר מספרים ריבועיים.

אולם, גלילאו הצביע על כך שלכל מספר ריבועי, ניתן להתאים מספר טבעי יחיד - השורש שלו - ואילו לכל מספר טבעי ניתן להתאים מספר ריבועי יחיד - הריבוע שלו. בצורה כזו אנחנו יכולים לסדר את קבוצת המספרים הטבעיים ואת קבוצת המספרים הריבועיים, כל מספר יחד עם הריבוע שלו: 
\ (1,1),(2,4),(3,9),(4,16)\dots.

על כן, לכאורה, מספרם של המספרים הטבעיים זהה למספרם של המספרים הריבועיים. הדבר נראה כסותר את העובדה הברורה, לכאורה, שיש יותר מספרים טבעיים מריבועיים. מכאן הסיק גלילאו שמושגי ה"גדול", "קטן" ו"שווה" המוכרים לנו מקבוצות סופיות אינם תקפים באותה צורה עבור קבוצות אינסופיות, וניסיון לשימוש בהם מוביל לסתירה.

במאה ה-19 העניק המתמטיקאי גאורג קנטור ניסוח פורמלי לרעיונותיו של גלילאו, והראה כי ניתן לדבר על גודל של קבוצות אינסופיות במונחים של עוצמה (מספר האיברים בקבוצה). על פי גישתו של קנטור, עוצמת המספרים הטבעיים ועוצמת הריבועים שלהם אכן זהה. ריכרד דדקינד ניצל את הרעיון כדי להגדיר קבוצה אינסופית - קבוצה אינסופית היא קבוצה שיש פונקציה חד חד ערכית ועל בינה לבין תת קבוצה אמיתית שלה (ראו אינסופיות לפי דדקינד). כלומר זוהי קבוצה שניתן להתאים את כל איבריה לחלק מאיבריה בזוגות. פרדוקס גלילאו מראה כי קבוצת המספרים הטבעיים היא קבוצה אינסופית.

## ראו גם
המלון של הילברט

גלילאו
קטגוריה:תורת הקבוצות
קטגוריה:אינסוף
קטגוריה:גלילאו גליליי
לענת המדבר

**לענת המדבר** (שם מדעי: *Artemisia herba-alba*), המכונה גם **מלך עשבי המרפא**, הוא בן שיח נפוץ המצטיין בריחו החריף. מקור השם המדעי משויך לאלת הצייד ארטמיס.  ללענת המדבר שני סוגי עלים: עלי חורף גדולים, ועלי קיץ קטנים. לענת המדבר היא ממשפחת המורכבים, מסוג לענה.

## תפוצה
לענת המדבר מצויה בהר הנגב, במדבר יהודה ובדרום סיני. היא גדלה על קרקעות שנוצרו מבליית סלעי גיר, דולומיט וגרניט, ובקרקעות של חול לס.

## מבנה הצמח
לענת המדבר הוא בן שיח ריחני ונמוך שגובהו 20–50 ס"מ. עלי הצמח מכוסים שערות לבנות, המפחיתות את פגיעת קרינת השמש בשכבות הפנימיות של העלים. בין השערות יש שערות בלוטיות, המכילות שמנים אתריים שריחם עז וחריף.

בעונת החורף עלי הלענה גדולים וגזורים לאונות רבות. לקראת הקיץ נושרים העלים הללו ומתחלפים בעלי קיץ קטנים. החלפת העלים הגדולים לעלים קטנים יותר, בעלי שטח פנים קטן יותר, מאפשרת צמצום איבוד הנוזלים דרך העלים.
פרחי לענת המדבר פורחים על הענפים העליוניים, וצבעם צהוב-לבנבן. הפירות הם זרעונים נטולי ציצית.

## התאמה למחסור במים
לענת המדבר מותאמת לתנאי החיים במדבר, וביכולתו של הצמח לשרוד בתקופות קשות במיוחד. כאשר חלק מהשורשים יבשים, מתייבשים גם הענפים הקשורים אליהם, ורק מעט שורשים הממשיכים לתפקד מקיימים ענפים חיים. כשהתנאים נעשים נוחים יותר, החלק שנותר חי מתפתח ומצמיח ענפים חדשים.

## שימושים
לענת המדבר משמשת לטיפול בנזלת, בכאבי בטן, בקלקולי קיבה, בתולעים בבטן אצל תינוקות וילדים, בהקאות, בהכשות נחשים ובעקיצות עקרבים, בלחץ דם גבוה, במחלות לב, בשיעול ובמחלות דרכי הנשימה, בסוכרת, בדלקות עיניים, להורדת חום ועוד.
## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:צמחים שתוארו ב-1779
קטגוריה:טקסונים שתוארו בידי איגנציו יורדן קלאודיו דה אסו דל-ריו
קטגוריה:צמחי מרפא
קטגוריה:תבלינים
קטגוריה:פרחים צהובים בארץ ישראל
קטגוריה:ארץ ישראל: צמחים אלרגניים
סלעית נזירה

**סלעית נזירה** (שם מדעי: *Oenanthe monacha*), מין בסוג סלעית. הסלעית הנזירה היא ציפור שיר קטנה שניזונה מחרקים. בעברה סווגה הסלעית הנזירה למשפחת הקיכליים (Turdidae), אך כיום היא משויכת למשפחת החטפיתיים (Muscicapidae).

הסלעית הנזירה מגיעה לאורך של 15.5-17 ס"מ ונפוצה במדבריות ממזרח מצרים, דרך חצי האי ערב ועד איראן ופקיסטן. בישראל היא מקננת באזורים השוממים ביותר של הנגב הדרומי. הסלעית הנזירה נצפתה נודדת בקפריסין. את הקן מקימה הסלעית הנזירה בבקיע צר בסלע ובדרך כלל מוטלות 3–6 ביצים.

הסלעית דוגמת רוב עופות המדבר אינה זקוקה למקורות מים, ואת מימיה היא מקבלת מהחרקים אותם היא אוכלת.

## קישורים חיצוניים

* סלעית נזירה באתר הרשימה האדומה של IUCN

## הערות שוליים

קטגוריה:בעלי חיים שתוארו ב-1825
קטגוריה:ארץ ישראל: חטפיתיים
קטגוריה:חטפיתיים
קטגוריה:טקסונים שתוארו בידי קונרד יאקוב טמינק
אוקראינית

**אוקראינית** (**Українська мова**) היא שפה סלאבית מזרחית מתוך קבוצת השפות הסלאביות במשפחת השפות ההודו־אירופיות וככזו דומה במידה רבה לבלארוסית ובמידה פחותה יותר לרוסית. היא מדוברת בפי 51 מיליון איש, מהם 41 מיליון באוקראינה המהווים 83% מהאוכלוסייה.

## הגיית השפה וכתיבתה
### עיצורים
האוקראינית נכתבת באמצעות האלפבית הקירילי.

### תנועות
שמאל|ממוזער|300px|תנועות ואלופונים שלהן באוקראינית

***Ьь** – סימן רך, מרכך את העיצור המופיע לפניו.

## אוצר מילים אוקראיני
בניגוד לדעה הרווחת, האוקראינית רחוקה מאוד מרוסית, ודוברי רוסית ואוקראינית יתקשו להבין זה את זה, בין השאר כי בשפה האוקראינית מילים רבות ממקור פולני. מילים אלה נהגות ללא ה"שריקות" האופייניות לפולנית, כלומר ללא התנועות המאנפפות ą ו-ę, שייחודיות לשפה הפולנית ונפוצות בה מאוד. היא מכילה גם מספר מילים השאולות מטורקית.

## ראו גם
*האוקאז של ואלוייב

## קישורים חיצוניים

* 
* СЛОВНИК.НЕТ – מילון אוקראיני-אוקראיני
* מילון פרשני – OpenTran
* 
* 

## הערות שוליים

*
קטגוריה:אוקראינה: תרבות
קטגוריה:שפות
HMTD

**HMTD** או בשמו המלא ** HexaMethylene Triperoxide Diamine** הוא חומר נפץ פרוקסידי לא תקני. 

מחבלים נוהגים להשתמש בו לפיגועים בישראל משום שמרכיבי הכנתו זולים וזמינים כמעט לכל, טבליות בערה מבוססות הקסמין, חומצה ציטרית ומי חמצן, אך הכנתו מחייבת התעסקות בחומר מאוד לא יציב.

## קישורים חיצוניים

קטגוריה:חומרי נפץ
חומר נפץ פלסטי

ממוזער|דוגמאות של סמטקס H וחומרי נפץ פלסטיים אחרים
**חומר נפץ פלסטי** הוא סוג של חומר נפץ שניתן לעצב את צורתו בקלות. מרקמו של חומר נפץ פלסטי בצקי ודומה מאוד למרקם של פלסטלינה, בעקבות כך ניתן לעבדו בקלות, להכניסו לתוך כלי קיבול, לחתוך אותו ולעצבו בצורה מתאימה כך שהאפקטיביות של חומר הנפץ תהיה מקסימלית.

אחד מחומרי הנפץ הפלסטיים הראשונים היה נובל 808, אותו פיתחו הבריטים לפני מלחמת העולם השנייה והשתמשו בו בראשי נפץ של פגזים נגד טנקים. לקראת סוף המלחמה ואחריה התפתחו חומרי נפץ פלסטיים חדשים המתבססים על חומר הנפץ RDX הראשון נקרא - **C** ולאחריו בא **C2** ולאחריו **C3**. מאוחר יותר התברר כי הגרסה האחרונה של חומרי הנפץ, **C3** נהפכת לקשה ושבירה בימים קרים מאוד, ולכן פיתחו את הגרסה האחרונה מסוג זה של חומרי נפץ פלסטיים הנקראת **C4** שבה שינו את המאגדים הפלסטיים כך שיהיו עמידים לטמפרטורות נמוכות. בחומר נפץ זה משתמשים עד היום.

בשנות השישים הומצא על ידי סטניסלב ברברה '''הסמטקס''' (**Semtex**), שהוא תערובת של RDX עם PETN ומאגדים פלסטיים שונים. 

חומרי נפץ פלסטיים נמצאים לרוב בשימוש צבאי, אך נעשה בהם שימוש גם בהנדסה אזרחית. לעיתים הם משמשים לפעולות טרור, בעיקר הסמטקס.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:חומרי נפץ
סטנלי ג'ורדן

**סטנלי ג'ורדן** (באנגלית: **Stanley Jordan**; נולד ב-31 ביולי 1959, בשיקגו, אילינוי) הוא גיטריסט ג'אז ופיוז'ן שהתפרסם בזכות בטכניקה ייחודית, שפיתח, בעזרתה הוא מנגן על גיטרה בהקשה, בדומה לנגינה בפסנתר. ג'ורדן קיבל תואר B.A במוזיקה מאוניברסיטת פרינסטון בשנת 1981.

## סגנון ההקשה של ג'ורדן
ג'ורדן פיתח סגנון נגינה ייחודי שבמהלכו הוא מנגן עם גיטרה שני תפקידים – ביד אחת הוא מנגן צלילים נמוכים (אקורדים, באס, וכו'), ובשנייה צלילים גבוהים. האפקט מושג על ידי הקשה על מיתרי הגיטרה בעזרת שתי הידיים במקום פריטה. לעיתים הוא מנגן על גיטרה בעלת שני צווארים באמצעות יד על כל צוואר, או על שתי גיטרות שונות בו זמנית. כמו כן הוא מנגן על גיטרה ופסנתר בו זמנית.

## אלבומים
*MAGIC TOUCH
*STANDARDS
*FLYING HOME
*LIVE IN NEW YORK
*BOLERO
*THE BEST OF STANLEY JORDAN
*STOLEN MOMENTS

## קישורים חיצוניים

* 

קטגוריה:אמריקאים ילידי אילינוי
קטגוריה:נגני ג'אז: גיטריסטים
קטגוריה:גיטריסטים אמריקאים
קטגוריה:אמני אריסטה רקורדס
קטגוריה:שיקגו: אישים
קטגוריה:אמריקאים שנולדו ב-1959
שדה יעקב

**שְׂדֵה יַעֲקֹב** הוא מושב עובדים שהוקם על ידי תנועת הפועל המזרחי במערב עמק יזרעאל, כ-2 ק"מ דרומית מזרחית לקריית טבעון, בתחום השיפוט של המועצה האזורית עמק יזרעאל.

## היסטוריה
המושב נוסד בשנת 1927 והוא היישוב הראשון של הפועל המזרחי. הוא קרוי על שם הרב יעקב ריינס, ממייסדי התנועה וממנהיגיה וכן נקרא על שם המאמר בהפסוק בספר בראשית פרשת תולדות שיעקב ריחו כריח השדה הקמת היישוב לוותה בקשיים רבים שהערימו המוסדות המיישבים שלא התלהבו מיישוב דתי.

המושב נוסד בידי חלוצים ועובדי אדמה, עולים ממזרח אירופה. בתחילה הם עלו לקרקע באדמת שייח אבריק הסמוכה ולאחר מכן עברו להתיישבות קבע במקום מושבם הנוכחי. לאחר מותו של הרב שמואל חיים לנדוי (שח”ל) נטעו חברי המושב את היער לזכרו כביטוי להערכתם אליו כמחולל תנועת ההתיישבות הדתית בארץ ישראל.

במושב קיימים ענפי חקלאות רבים: מטעים (בפרט זיתים), מחלבות ודשא מוכן. בפאתי המושב הוקם מבוך צמחים ענק לאוהבי המבוכים והבילוי למשפחה.

בשנת 2008 החלה במושב בנייתה של שכונת הרחבה קהילתית, אשר תושביה הם חלק מן הקהילה.

## מבני ציבור
במושב בית-ספר יסודי ממלכתי-דתי אחד, שני בתי-ספר על-יסודיים: הישיבה התיכונית בני עקיבא תקוות יעקב וכפר הנוער הדתי מרחבים נוה עמיאל. כן שוכנת בו המועצה הדתית של עמק יזרעאל.

במושב בית כנסת מרכזי (בתכנון האדריכל ישראל קומט), אשר בנייתו החלה בשנות הארבעים ונסתיימה בשנות החמישים במאה העשרים. בית הכנסת היווה את המרכז הרוחני של המושב עד שנת 2010, בה הוכרז כמבנה מסוכן והכניסה אליו נאסרה.

במאי 2019, לאחר הרחבה ושיפוץ, וכן קבלת תואר מבנה לשימור, נחנך מחדש בית הכנסת, ומתקיימים בו שני מניינים במקביל בשני אולמות שונים, נוסח עדות המזרח ונוסח ספרד.


קובץ:SDEJACOB01.jpg|בית הכנסת המרכזי (חזית מזרחית) לפני השלמת השיפוץ ב-2019
קובץ:SDEJACOB02.jpg|חזית הכניסה הראשית לבית הכנסת (חזית מערבית) לפני השלמת השיפוץ ב-2019


## קישורים חיצוניים

* 
* שדה יעקב באתר הרשות לפיתוח הגליל
* תמונות מאוסף מושב שדה יעקב מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
* מיכאל יעקובסון: לא לכל אחד: אל 6 מבנים נסתרים ומרתקים ברחבי הארץ, 16.4.2014 xnet
* 

## הערות שוליים

*
קטגוריה:יישובים שהוקמו ב-1927
קטגוריה:יישובים דתיים בישראל
קטגוריה:ישראל: יישובים הקרויים על שם אישים
קטגוריה:מושבים
קטגוריה:עמק יזרעאל
קטגוריה:יישובי הפועל המזרחי
קטגוריה:מושבים במחוז הצפון
אלון התולע

**אלון התולע** (שם מדעי: ***Quercus infectoria*** או ***Quercus boissieri***) הוא עץ המשתייך לקבוצת אלונים צפוניים, נשירים, שהבלוט שלהם מבשיל בתוך פחות משנה אחת. גובהו של העץ הוא 3–8 מ' והוא בעל גזע בודד. העלים בעלי שפה מפורצת ואין להם שיניים דוקרניות (בשונה מאלון תבור ואלון מצוי). שמו של העץ ניתן לו על שום היותו פונדקאי לתולעי השני.

מין זה מצוי בארץ ישראל ביערות באזורים הרריים, גשומים מעל 350 מ' ובמפנים צפוניים בעיקר בגליל העליון וצפון רמת הגולן. אלון התולע הוא ערך טבע מוגן על פי חוק בישראל.

אופייני לו גזע מרכזי זקוף וישר שבני האדם הרבו לכרות לשם הפקת קורות. לעומת האלון המצוי, אלון התולע מגלה עמידות מועטה בפני יובש.

בתלמוד נזכר העץ פעמים רבות בשם **מיל** (מילין או מילה): . עץ זה משמש כפונדקאי לתולעת כנימת מגן הנקראת תולעת השני, הגורמת להופעת גידולים דמויי אלמוג על ענפיו. בתקופות קדומות השתמשו בצבע האדום של תולעת השני כמרכיב ביצור צבע השני.
מצב שימור העץ הוא ללא חשש.

## שימושים
אלון התולע נחשב לאלון עם הפירות הכי מתאימים לבישול, מאחר שהם פחות מרים. לאחר תהליך הוצאת המרירות, ניתן לטחון אותו ולעשות ממנו קמח, או משקה הדומה לקפה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
תולע
קטגוריה:ארץ ישראל: אלוניים
קטגוריה:ארץ ישראל: עצי בר
קטגוריה:עצים ים תיכוניים
קטגוריה:ערכי טבע מוגנים בישראל: צמחים
קטגוריה:פרחים בלתי בולטים בארץ ישראל
צלב לורן

**צלב לוֹרֵן** (בצרפתית **La croix de Lorraine**, קרי לה קְרוּאָה דה לוֹרֵן) הוא צלב המשמש כסמל צרפתי.

[שמאל|ממוזער|250px|צלב לורן על האנדרטה ל[דה גול בכפרו קולומביי-לה-דז-אגליז]]
שמאל|ממוזער|250px|דגל כוחות צרפת החופשית, עם צלב לורן במרכזו
הצלב מורכב מקו אנכי אותו חוצים שני קווים מאוזנים, שהתחתון בהם ארוך מן העליון. הקו האופקי העליון ממוקם במרכז הקטע העליון של הקו האנכי הנוצר מחיתוכו על ידי הקו האופקי הארוך. צורת הצלב דומה לצורת , בו משתמשות הכנסייה האורתודוקסית הרוסית וחלק מכנסיות הנצרות האורתודוקסית.

צלב לורן שימש כסמל לצבאות חבל לורן בצרפת, ומזוהה עם הפטריוטיזם הצרפתי, ובמיוחד בהקשר לעימות עם גרמניה.

הצלב שימש כסמלם של כוחות "צרפת החופשית" בהנהגת הגנרל שארל דה גול במלחמת העולם השנייה. דגלם של כוחות אלו היה דגל צרפת, ה"טריקולור", שעל הרצועה הלבנה במרכזו הוסף צלב לורן בצבע אדום. שימוש זה הביא את וינסטון צ'רצ'יל, אשר הסתכסך לא פעם עם דה גול, להעיר כי "הצלב הכבד ביותר שנאלצתי לשאת היה צלב לורן".

צלב לורן המשיך לשמש תנועות "גוליסטיות" בצרפת גם אחרי המלחמה, עד היום, ובין השאר שימש את תנועתו של הנשיא לשעבר ניקולא סרקוזי.

הצלב משמש גם כסמלה של "האגודה האמריקנית לבריאות הריאה". ייתכן כי הסיבה היא הנפגעים האמריקנים משאיפת גז בחזית צרפת במלחמת העולם הראשונה.

## קישורים חיצוניים

* 

## הערות שוליים

לורן
קטגוריה:צרפת: תרבות
קטגוריה:צרפת החופשית
קטגוריה:מטענים הרלדיים
קטגוריה:צרפת: סמלים לאומיים